بسم الله الرحمان الرحيم  استعنی علی الشقاء بالله  بعض النقاط بغيت نوضحهم الان التركيز لازمو يبقی علی المنتوجات الاساسيه و الالتزام بالحمله فهاد السياق و عدم الانسياق لشي مطالب اخری لأانه تنشوف عديد من صفحات المرقه لي معاك و عليك فنفس الوقت كل نهار يجبدو منتوج و يقولك حمله ضدو  لي بغاها كامله تيخليها كامله كاينی سياسه لي لزمها نتابعوها هي التركيز و التعبئه الكامله ضد حاجه وحده باش تهبط الراس بز منها و اسهمها فالبورصه بينا نشوفو شحال قدهم يصبرو أما اذا تشتت الشعب و كلا يلغي بلغاه فصافي الجمله مشات و اذا اجهضت هادي ما عمرها تتكر لذلك كلشي يلتازم فاش نوصلو لمتطلباتنا او بالاحری شروطنا ديك الساعه غندوزو للمواد الاساسيه زيت و دقيق و بوطه و سكر  ماشي السلام عليكم سنيكرز تنقص و ماكدو تهبط الثمن تاهادوك ليهم ناسهم حنا غير ولاد الشعب مقاتلين غير مع الزمان غدا و عشاء يومنا بقی لينا غير التفواج فالله يستر عليكم ما تبعو حد صافي الهدف باين سنترال افريقيا علي ما تشوف فحتی حاجه من غيرهم حتی نوصلو لهدفنا  النقطه الثانيه خاصنا نفرقو بين  ليتيديروها باش يخويو السطوك فاش يقرب ينتاهي تاريخ الصلاحيه و لي مرجان ديال السيمو و سنترال ديال سيمو واخا يبدلولهم السلعه السيمو لي خاسر فاذا دارو برومو و خذيتيها راك فقط تتبين ليهم ان جوعك قريب و مامنك خوف مره مره نطمعوك و رجعو لينا نهار يكون قرار رسمي و خبر رسمي يوصل للبقاله ديك الساعه قول صافي الهدف فمنتصف جبه الغول  النقطه الثالثه التمرغين و الطلعات و الزهو علی صفحات مواد اخری و سكرين شوت تيتنشرو فصفحات الويل الكحل راه هكذا تتبينو ان الشعب تيلعب و هاد المبادرات الجديه هي نقطه الحسم و الفيصل بينا و بينهم و هما دابا مراهنين علی قضيه يوم او يومين نملو و سالا الفيلم او نقلبوها ضحك و نساو الهدف شويه بشويه و عند اول فضيحه شي حد تعری غتاصب نتاحر شرمل غادي يكون اخر مسمار فنعش الحمله و هادشي ما نعطيوهمش الفرصه يوصلو ليه الحرب شجال بينا جديه اذا ضحتي فحرب عرف راه السهم ختارق قلبك و عيك علی الجيلالي  النقطه الرابعه فضائح ضروري يخرجو فهاد الوقت و غير الی ما جات شي غضبه سيماويه و نانانا راك عارف الاسطوانه المشروخه ديالهم و محارب الفساد و ضروري نويطه الاضرار بالاقتصاد الوطني و مخطط جزائري ساهمات فيه المخابرات الجزائريه لزعزعه الاستقرار الداخلي و يربطوه صحه بالصحراء المهم الشكلي فالعكلي و نساو انها نطالقات من قلب الشعب المقهور و يكذبو غير علی الموتی اما حنا لله الحمد مازال احياء نرزق  النقطه الخامسه صفحات المرقه لي اصلا ما مسوقاش للحمله و غيرها باقيا فالفضائح و الطلعات و التمرغين تنقوليكم لي ما لقاكمش فوقت الحزه ما غتلقاوهش فوقت الرخاء و حتی صفحات لي بداو معانا و مع الوقت غادين يبداو يتراجعو للخلف و يقلبو الفريكونس كأنهم ماساكنينش هنا تنقولك اياكم و اياكم و لكم في شوف تيفي العبره و لي تتظن راسك أنك أقزی من شوف تيفي جرب راسك و حنا عارفين راس مالنا فالويب هما الاعضاء و الشعب هو الأغلبيه لذلك يا بقاو رجال يا أعدو الرحال  النقطه السادسه البودكاسترز تورقتو المرايقيه شي فضيحه و كريتيك و تخراج العيب كنتو السباقين اراك للطلعات الجويين علی الخوی الخاوي دابا بغيناكم رجال و بمنابركم لقينا غير رحمه ربي و هي غلا لينا من اي شيء اخر نوبتكم جايه و داك الشعب لي طلع ليكم الاسهم و تعرفتو علی ظهرو غيهبطكم تسقيو العوينات غير صبرو  يارطاجيو اخواني المرتزقه باش توصل للمعنيين بالأمر أينما حلو و ارتحلو  النقطه الأخيره حنا انفصاليين و خونه و مرتزقه و هما المواطنين غير تهنی جيبنا  جيبي هو الوطن و دمي هو الوطن أناالوطن